陈仁玉
仙都山独峰大雪歌
仙居仙人游仙都，帝遣滕六为先驱。
天花撩乱缤纷舞，秉圭植璧仙灵趋。
削瓜青玉一万仞，拔地挺挺撑元虚。
人言黄帝此轻举，上有莲花开碧湖。
我疑此是广成子，守道特立万万古。
我来有问辄不应，窈窈冥冥谁与语。
赃邱赤城我所栖，任意逍遥了无伍。
老君牧友种虚实田，草莽向人萦网罟。
人间逼窗知标何，桑田沧海无回波。
吞腥啄腐竞晷刻，角牙触齧伤天和。
从旁掀髯每大笑，仙都峰头更观妙。
甚欲点铁成黄金，却恐黄金误后人。